Akademický senát

Slovenskej technickej univerzity v Bratislave

28. 10. 2019

**Návrh na vydanie predchádzajúceho písomného súhlasu**

**na prevod nehnuteľností vo vlastníctve STU -**

**Nitrianske Rudno**

Predkladá: **prof. Ing. Miroslav Fikar, DrSc.**

 rektor

Vypracoval: **Mgr. Eliška Džuganová**

 právny a organizačný útvar

Zdôvodnenie: Postup v zmysle ustanovenia § 13 ods. 1 písm. c) zákona č. 176/2004 Z. z. o nakladaní s majetkom verejnoprávnych inštitúcií a o zmene zákona Národnej rady Slovenskej republiky č. 259/1993 Z. z. o Slovenskej lesníckej komore v znení zákona č. 464/2002 Z. z. v znení neskorších predpisov, a to v rozsahu všetkých právnych úkonov uvedených v tomto ustanovení.

Návrh uznesenia: Akademický senát Slovenskej technickej univerzity v Bratislave dáva predchádzajúci písomný súhlas s prevodom nehnuteľností vo vlastníctve Slovenskej technickej univerzity v Bratislave zapísaných na LV č. 322 vedenom Okresným úradom Prievidza katastrálny odbor, pre okres Prievidza, obec a k. ú. Nitrianske Rudno a odporúča materiál predložiť na vyjadrenie prechádzajúceho písomného súhlasu Správnej rade STU.

**Dôvodová správa**

1. Predchádzajúci písomný súhlas sa týka nehnuteľných vecí vo vlastníctve Slovenskej technickej univerzity v Bratislave (ďalej len „STU“) a v užívaní Strojníckej fakulty STU (ďalej len „SjF STU“), a to nehnuteľností zapísaných na LV č. 322 vedenom Okresným úradom Prievidza, katastrálny odbor, pre okres Prievidza, obec a k. ú. Nitrianske Rudno ako:

PARCELY registra „C“ evidované na katastrálnej mape:

* parc. č. 1326/2 – zastavané plochy a nádvoria o výmere 101 m2
* parc. č. 1326/7 – zastavané plochy a nádvoria o výmere 14 m2
* parc. č. 1332/5 – zastavané plochy a nádvoria o výmere 99 m2
* parc. č. 1332/6 – zastavané plochy a nádvoria o výmere 103 m2

a

Stavba: Súpisné číslo: 227, umiestnená na parc. č. 1332/6, Druh stavby: 20 – Iná budova, Popis stavby: 'Zrubová chata'

(ďalej len „nehnuteľné veci“) – príloha č. 1, príloha č. 2.

1. Dňa 26.09.2019 vydal dekan SjF STU návrh na rozhodnutie rektora o nepotrebnosti nehnuteľných vecí (ďalej len „návrh dekana“) – príloha č. 3.
2. Návrhu dekana predchádzalo ponukové konanie, ktoré bolo neúspešné vzhľadom na skutočnosť, že žiadna z oslovených súčastí STU neprejavila záujem o užívanie nehnuteľných vecí.
3. Návrh dekana bol prerokovaný a odsúhlasený vo vedení STU dňa 14.10.2019.
4. Na základe odsúhlasenia návrhu dekana vo vedení STU vydal rektor Rozhodnutie o nepotrebnosti nehnuteľných vecí reg. č.: sekr./204/23671/ 2019 zo dňa 15.10.2019 (príloha č. 4).
5. Akademický senát SjF STU prerokoval návrh rektora na prevod nehnuteľných vecí na zasadnutí dňa 22.10.2019 a vyjadril súhlas s jeho predložením Akademickému senátu STU.